Diari Oficial de la Generalitat Valenciana


Sumari del DOGV 3466, del 01-04-1999 (1999/1992)

ACORD de 28 de gener de 1999, de la Comissió Territorial d'Urbanisme de València, referit a la modificació número 7 del Pla General d'Almàssera relativa a la unitat d'actuació UA-5.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3466

Data del DOGV
:   01-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1992


Data del document
:   28-01-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Almàssera
    * pla d'urbanisme

ACORD de 28 de gener de 1999, de la Comissió Territorial d'Urbanisme de València, referit a la modificació número 7 del Pla General d'Almàssera relativa a la unitat d'actuació UA-5. [1999/S1992]
  
Vist l'expedient remés per l'Ajuntament d'Almàssera referit a la modificació núm. 7 del Pla General relativa a la unitat d'actuació UA-5, i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant l'Acord del Ple de l'Ajuntament en sessió del dia 23 d'abril de 1998. Després del pertinent període d'exposició pública, en el qual es presentaren cinc al·legacions, el mateix òrgan l'aprovà provisionalment en data 22 d'octubre de 1998.
  
Segon
  
El projecte consta de memòria justificativa, plans d'informació i plans d'ordenació.
  
Tercer
  
L'objecte de la modificació és definir l'ordenació de la unitat d'execució UA-5 delimitada en el pla general vigent. Respecte a les determinacions del dit pla es produeix una variació important que consisteix en el desplaçament d'una rotonda prevista en l'antiga carretera CN-340 fora de l'àmbit de la unitat d'execució UE-5. Aquesta actuació està inclosa en el projecte de reforma de l'antiga carretera nacional 340, elaborat per la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports .
  
El pla general vigent estableix una fitxa per al desenvolupament de la unitat d'execució, el compliment de la qual es justifica en el quadre següent:
  
L'ordenació proposada s'estructura al voltant d'una zona verda central (en continuïtat amb zones verdes del Pla Parcial confrontant) i edificacions, de diverses alçàries, que completen les illes confrontants amb la unitat d'execució.
  
Quart
  
Almàssera té el Pla General aprovat definitivament per la Comissió Territorial d'Urbanisme en data 24 de gener de 1991.
  
Cinqué
  
La Comissió Informativa de la Comissió Territorial d'Urbanisme de València, en sessió del 20 de gener de 1999, emeté informe relatiu al projecte que tractem, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la Llei Reguladora de l'Activitat Urbanística.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis menors de 50.000 habitants, de conformitat amb allò que s'ha disposat en els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 28 de gener de 1999,
  
acorda
  
Aprovar definitivament la modificació número 7 del Pla General d'Almàssera relativa a la unitat d'actuació UA-5.
  
L'Ajuntament d'Almàssera haurà de notificar el contingut del present acord a tots els particulars interessats en l'expedient de referència.
  
Contra la present resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 28 de gener de 1999.- El secretari de la Comissió Territorial d'Urbanisme: José Manuel Palau Navarro.